**บันทึกแนวทางการปฏิบัติที่ดี**

**ชื่อผลงาน** แนวปฏิบัติการเทียบโอนผลการเรียนจากการศึกษานอกระบบหรือ การศึกษาตามอัธยาศัยเข้าสู่ในระบบ

**1. เจ้าของผลงาน** งานบริการการศึกษา คณะวิศวกรรมศาสตร์

**2. สังกัด** คณะวิศวกรรมศาสตร์

**3. ชุมชนนักปฏิบัติ** **☑**ด้านการผลิตบัณฑิต

□ ด้านการวิจัย

□ ด้านการพัฒนาสมรรถนะการปฏิบัติงาน

**4. ประเด็นความรู้ (สรุปลักษณะผลงานที่ประสบความสำเร็จ)**

เพิ่มแนวปฏิบัติการเทียบโอนผลการเรียนจากการศึกษานอกระบบหรือการศึกษาตามอัธยาศัยเข้าสู่ในระบบ สำหรับนักศึกษาในโครงการพิเศษภายใต้ความร่วมมือกับสถานประกอบการ เพื่อส่งเสริมการจัดการเรียนการสอนในรูปแบบ WiL ให้เป็นไปอย่างมีประสิทธิภาพยิ่งขึ้น โดยได้มีการกำหนดวิธีการและหลักเกณฑ์ที่ใช้ในการประเมินการเทียบความรู้และโอนหน่วยกิตไว้อย่างชัดเจน สมเหตุสมผล และเชื่อถือได้ รวมทั้งทำให้กระบวนการประเมินนั้นมีความโปร่งใส และสามารถประกันได้ว่าผู้ขอเทียบโอนผลการเรียนทุกคนได้รับการพิจารณาอย่างถูกต้อง ยุติธรรม ด้วยบรรทัดฐานเดียวกัน

**5. ความเป็นมา (ปัญหา วัตถุประสงค์ เป้าหมาย)**

**หลักการและเหตุผล**

ตามที่คณะวิศวกรรมศาสตร์ได้มีการจัดการศึกษาเชิงบูรณาการกับการทำงาน (Work-integrated Learning : WIL) ซึ่งเป็นการเรียนการสอนหนึ่งในการเรียนรู้เชิงประสบการณ์ โดยคณะหลักสูตรได้ทำความร่วมมือกับสถานประกอบการจัดการศึกษาร่วมกัน เพื่อส่งเสริมให้นักศึกษาได้มีโอกาสประยุกต์ความรู้ ทักษะการทำงานและทักษะเฉพาะที่สัมพันธ์กับอาชีพ ให้เป็นบัณฑิตนักปฏิบัติอย่างแท้จริงนั้น ซึ่งคณะได้เริ่มต้นจัดการเรียนการสอนตามความร่วมมือดังกล่าวในปีการศึกษา2561 เป็นต้นมา และได้พัฒนารูปแบบการเรียนการสอนมาอย่างต่อเนื่องนั้นพบปัญหาเนื่องจากเกิดจากการเรียนซ้ำซ้อนของนักศึกษาซึ่งบางรายวิชานักศึกษาได้เข้าไปฝึกฝนหรือปฏิบัติงานจริงซึ่งประสบการณ์และความรู้ที่ได้จากการปฏิบัติงานจริงนั้นสามารถนำมาเทียบโอนรายวิชาได้โดยสามารถบริหารการจัดการเรียนการสอนที่จะส่งเสริมความรู้และทักษะเพื่อเพิ่มศักยภาพของนักศึกษาให้มากขึ้นได้ แต่ที่ผ่านมานั้นยังไม่มีการจัดทำแนวปฏิบัติในการเทียบโอนรายวิชานอกระบบ เพื่อเป็นการส่งเสริมการจัดการเรียนการสอนในรูปแบบWiL ให้เป็นไปอย่างมีคุณภาพและเป็นมาตรฐานเดียวกันนั้น

คณะวิศวกรรมศาสตร์ จึงได้ระดมความคิดกับผู้ปฏิบัติงานจริง เพื่อจัดทำแนวปฏิบัติการเทียบโอนหน่วยกิตจากการศึกษานอกระบบหรือการศึกษาตามอัธยาศัยเข้าสู่การศึกษาในระบบสำหรับนักศึกษาโครงการพิเศษภายใต้ความร่วมมือกับสถานประกอบการ เพื่อให้มีกระบวนการที่ชัดเจน โปร่งใส่และเชื่อถือได้เป็นบรรทัดฐานเดียวกัน

**วัตถุประสงค์**

1. เพื่อเปิดโอกาสนักศึกษาโครงการความร่วมมือกับสถานประกอบการได้นำองค์ความรู้ที่ได้จากการฝึกปฏิบัติงานจริง การทดสอบมาตรฐาน มาเทียบโอนผลการเรียน
2. เพื่อสร้างแนวปฏิบัติที่ดีในการเทียบโอนผลการเรียนให้กับนักศึกษาโครงการความร่วมมือกับสถานประกอบการ ให้มีขั้นตอนที่ชัดเจน สมเหตุสมผล และโปร่งใสเชื่อถือได้
3. เพื่อส่งเสริมการจัดการเรียนการสอนของหลักสูตรในโครงการความร่วมมือสถานประกอบการช่วยลดเวลาเรียนที่ซ้ำซ้อน และส่งเสริมทักษะองค์ความรู้ให้กับนักศึกษาให้เกิดความชำนาญมากยิ่งขึ้น

**เป้าหมาย**

นักศึกษาโครงการความร่วมมือกับสถานประกอบการ

**6.แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

|  |  |  |  |
| --- | --- | --- | --- |
| **ลำดับ** | **กิจกรรม** | **ระยะเวลา** | **ผลการดำเนินงาน** |
| 1 | **การบ่งชี้ความรู้** :  - ตั้งคณะกรรมการจัดการความรู้ (KM) ด้านการเรียนการสอน  - คณะกรรมการจัดการความรู้ (KM) ประชุมเพื่อระดมความคิดเห็น เพื่อสร้างองค์ความรู้ใหม่หรือแนวปฏิบัติในการจัดการเรียนการสอนที่จะส่งเสริมและพัฒนานักศึกษาให้เป็นบัณฑิตนักปฏิบัติที่มีศักยภาพ | ม.ค. – ก.พ. 64 | ได้มีการแต่งตั้งคณะกรรมการจัดการความรู้ (KM) ด้านวิชาการ และประชุมเพื่อระดมความคิดเห็นเพื่อสร้างองค์ความรู้ใหม่หรือแนวปฏิบัติในการจัดการเรียนการสอนที่จะส่งเสริมและพัฒนานักศึกษาให้เป็นบัณฑิตนักปฏิบัติที่มีศักยภาพ โดยได้เลือกประเด็นของการแนวปฏิบัติในการเทียบโอนหน่วยกิตจากการศึกษานอกระบบหรือการศึกษาตามอัธยาศัยเข้าสู่การศึกษาตามอัธยาศัยเข้าสู่การศึกษาในระบบ เนื่องจากที่ผ่านมาคณะได้มีนโยบายในการออกแบบการจัดการเรียนการสอนร่วมกับสถานประกอบการหรือภาคอุตสาหกรรม โดยเน้นการปรับเปลี่ยนเนื้อหาสาระ โครงสร้างหลักสูตร และกระบวนการจัดการเรียนการสอนสร้างประสบการณ์การเรียนรู้ด้วยการปฏิบัติในสภาพจริงเป็นสำคัญ ด้วยองค์ความรู้ที่นักศึกษาได้รับจากการกระบวนการจัดการเรียนการสอนนั้นจะสามารถนำมาเทียบโอนรายวิชาของนักศึกษาได้ แต่ที่ผ่านมานั้นยังไม่มีแนวปฏิบัติการเทียบโอนที่ชัดเจนซึ่งจะส่งผลต่อคุณภาพและมาตรฐานของการจัดการเรียนการสอนได้ |
| 2 | **การสร้างและแสวงหาความรู้ : -** คณะกรรมการจัดการความรู้ (KM) ได้กำหนดกลุ่มเป้าหมายที่เข้ามาแลกเปลี่ยนเรียนรู้และเล่าถึงประสบการณ์จากการจัดการเรียนการสอนร่วมกับสถานประกอบการหรือภาคอุตสาหกรรม โดยประกอบไปด้วยหัวหน้าโครงการ หัวหน้าหลักสูตรที่นำไปใช้จัดการเรียนการสอนร่วม ได้แก่ หลักสูตร วศ.บ.วิศวกรรมเกษตรและชีวภาพ, วศ.บ.วิศวกรรมอุตสาหการ และ หลักสูตร วศ.บ.วิศวกรรมอิเล็กทรอนิกส์และระบบควบคุมอัตโนมัติ - ประชุมแลกเปลี่ยนเรียนรู้ประสบการณ์ ผ่านระบบออนไลน์ Ms.Teams | มี.ค. – ก.ค. 64 | ได้ดำเนินการประชุมแลกเปลี่ยนเรียนรู้และเล่าประสบการณ์ที่ได้ดำเนินการจัดการเรียนการสอนร่วมกับสถานประกอบการมาโดยได้มีการให้ข้อมูลและแลกเปลี่ยนความรู้ของแต่ละหลักสูตรที่ทำร่วมกับสถานประกบการแต่ละแห่ง โดยได้ให้ข้อมูลถึงการจัดการเรียนการสอนที่เชื่อมโยงกับการปฏิบัติงานจริงในสถานประกอบการด้วยผู้เชี่ยวชาญจากภาคอุตสาหกรรม |
| 3 | **การจัดความรู้ให้เป็นระบบ :** - นำความรู้ที่ได้รับแลกเปลี่ยนเรียนรู้มาสรุปประเด็นรวบรวมข้อมูล โดยแบ่งหัวข้อและประเด็นทบทวนเป็นองค์ความรู้ - นำความรู้ที่ได้จากการแลกเปลี่ยนเรียนรู้มาปรับปรุงทบทวนให้เป็นองค์ความรู้ | มี.ค. – ส.ค. 64 | ทำการรวบรวมข้อมูลและสรุปประเด็นองค์ความรู้ที่ได้ นำมาสังเคราะห์แบ่งกลุ่ม/ประเภท ขององค์ความรู้ ทำการสรุปข้อมูล และนำข้อมูลมาประชุมทบทวนเป็นองค์ความรู้อีกครั้ง |
| 4 | **การประมวลและกลั่นกรองความรู้ :** - นำองค์ความรู้ที่ได้มากลั่นกรองและเรียบเรียง ปรับปรุงเนื้อหาให้มีคุณภาพ | มี.ค. – ส.ค. 64 | นำข้อมูลที่สังเคราะได้มากลั่นกรองเรียบเรียงเนื้อหา นำมาจัดทำประกาศแนวปฏิบัติ ขั้นตอนการดำเนินงานอย่างเป็นรูปธรรม ตรวจสอบข้อมูลก่อนนำเสนอคณะกรรมการประจำคณะ |
| 5 | **การเข้าถึงความรู้ :** - เสนอองค์ความรู้ที่ได้สังเคราะห์เรียบร้อยแล้วแก่ผู้บริหารในการเข้าถึงองค์ความรู้ - คณะกรรมการกำหนดวิธีเข้าถึงความรู้ 2 วิธี  1. การป้อนความรู้ให้กับบุคลากรที่ได้รับผิดชอบมอบหมายงานใหม่ เพื่อสามารถเรียนรู้และปฏิบัติงานได้ดีมากขึ้น 2. เป็นแนวปฏิบัติให้กับบุคลากรที่ปฏิบัติงานอยู่แล้วจะได้นำไปเป็นใช้เป็นแนวทางในการปฏิบัติงานได้อย่างเรียบร้อยและมีประสิทธิภาพมากยิ่งขึ้น ผ่าน Website คณะ | มี.ค. – ส.ค. 64 | ได้มีการเสนอองค์ความรู้แก่ผู้บริหารและประกาศแนวปฏิบัติในการเทียบโอน โดยกำหนดวิธีการเข้าถึงองค์ความรู้ 2 กลุ่มเป้าหมาย 1. อาจารย์หรือบุคลากรที่ได้รับผิดชอบมอบหมายงานใหม่ เพื่อให้สามารถเรียนรู้แนวปฏิบัติเพื่อให้มีความรู้ความเข้าใจสามารถปฏิบัติงานได้โดยการศึกษาคู่มือ 2. อาจารย์หรือบุคลากรที่ปฏิบัติงานอยู่แล้วนำไปใช้เป็นแนวทางในการปฏิบัติงานได้อย่างมีประสิทธิภาพ |
| 6 | **การแบ่งปันแลกเปลี่ยนเรียนรู้ :** - นำประเด็นความรู้ที่ได้ เผยแพร่ผ่านสารสนเทศ ผ่าน Website คณะ เพื่อให้มีส่วนเกี่ยวข้องแสดงความคิดเห็น เพื่อแก้ไขปรับปรุง - คณะกรรมการแลกเปลี่ยนเรียนรู้กับผู้ที่ได้นำความรู้ไปใช้ เพื่อแก้ไขปรับปรุง | มี.ค. – ส.ค. 64 |  |
| 7 | **การเรียนรู้ :** - การนำความรู้มาปรับใช้ในการปฏิบัติงาน - จัดทำเป็นคู่มือ แนวปฏิบัติการเทียบโอนหน่วยกิตจากการศึกษานอกระบบหรือการศึกษาตามอัธยาศัยเข้าสู่การศึกษาในระบบ (นักศึกษาโครงการความร่วมมือร่วมกับสถานประกอบการ) - คณะกรรมการจัดการความรู้ได้เสนอองค์ความรู้/แนวปฏิบัติที่ดี ที่ได้จากการดำเนินการเสนอผู้บริหารเพื่อประกาศให้บุคลากรที่สนใจนำไปใช้ประโยชน์ | มี.ค. – ส.ค. 64 |  |

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

ได้แนวปฏิบัติที่ดีในการเทียบโอนผลการเรียนให้กับนักศึกษาโครงการความร่วมมือกับสถานประกอบการ ให้เกิดมีการนำไปใช้จริง โดยแนวปฏิบัติดังกล่าวจะนำไปใช้กับนักศึกษาโครงการความร่วมมือกับสถานประกอบการก่อน ซึ่งปัจจุบัน คณะวิศวกรรมศาสตร์ มีหลักสูตรที่จัดการศึกษาร่วมกับสถานประกอบการอยู่ จำนวน 3 หลักสูตร คือ หลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์และระบบควบคุมอัตโนมัติ หลักสูตรวิศวกรรมศาสตรบัณฑิต สาขาวิชาวิศวกรรมเกษตรและชีวภาพ และ หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ โดยหากการดำเนินงานตามขั้นตอนเป็นไปด้วยความเรียบร้อย จะทำการขยายผลให้กับมหาวิทยาลัยฯ ในคณะอื่น ๆ ต่อไป

**8.ปัจจัยความสำเร็จ (สรุปเป็นข้อๆ)**

1. ได้แนวปฏิบัติที่ดีในการเทียบโอนผลการเรียนให้กับนักศึกษาในการจัดการศึกษานอกระบบหรือการศึกษาตามอัธยาศัย
2. ผู้เรียนสามารถนำผลการเรียนรู้มาขอเทียบกับเนื้อหาสาระสำคัญของรายวิชาต่าง ๆ ของการเรียนในระบบตามหลักสูตรเพื่อให้ได้หน่วยกิต โดยผู้เรียนสามารถแสดงได้ว่ามีความรู้ ทักษะ และเจตคติของตนเอง พร้อมทั้งมีหลักฐานซึ่งแสดงว่าผู้เรียนนั้นมีผลสัมฤทธิ์ตรงตามจุดประสงค์ หรือผลลัพธ์การเรียนรู้ที่กำหนดในรายวิชาหรือกลุ่มรายวิชาของหลักสูตรที่ผู้เรียนศึกษาอยู่
3. เพื่อให้นักศึกษาไม่ต้องเสียเวลาเรียนในสิ่งที่ตนเองมีความรู้หรือมีทักษะอยู่แล้วอีก
4. หลักสูตรสามารถใช้เวลาเรียนในส่วนที่นักศึกษาเทียบโอนได้นั้นในการเพิ่มศักยภาพให้กับนักศึกษาได้มากขึ้น โดยการจัดฝึกอบรมเพื่อเพิ่มเติมความรู้และทักษะให้กับนักศึกษา

**9.ปัญหาอุปสรรคและข้อเสนอแนะ แนวทางการพัฒนาต่อไป**

เริ่มประกาศใช้เพื่อเทียบโอนให้กับนักศึกษากลุ่มโครงการพิเศษ ในภาคการศึกษาที่ 2 ปีการศึกษา 2564 ซึ่งงานบริการการศึกษาจะรวบรวมปัญหาและข้อเสนอแนะที่เกิดขึ้นจากการปฏิบัติงาน เพื่อพัฒนาปรับปรุงกระบวนการเป็นมีประสิทธิภาพต่อไป

**รูปภาพประกอบ**



